เรื่องร้องเรียน: เรื่องกลิ่นไม่พึงประสงค์ท่อน้ำลำรางในหมู่บ้านสหกรณ์เคหสถาน4ค่ะ
การดำเนินการของเจ้าหน้าที่: จากการลงพื้นที่ตรวจสอบกรณีกลิ่นไม่พึงประสงค์ของน้ำในลำรางแยกหมู่บ้านสหกรณ์เคหสถาน 4 พบว่า ลำรางดังกล่าวเชื่อมต่อระหว่างคลองกุ่มและคลองรหัส และเชื่อมต่อไปยังคลองแสนแสบ ซึ่งในช่วงฤดูฝนน้ำไม่สามารถระบายออกได้อย่างสะดวกและอาจมีน้ำจากคลองไหลย้อนกลับมายังลำรางภายในหมู่บ้าน จึงทำให้เกิดกลิ่นเหม็นสร้างความรบกวน อย่างไรก็ตาม กรุงเทพมหานครได้มีโครงการพัฒนาระบบบำบัดน้ำเสียและระบบความปลอดภัยทางน้ำในคลองต้นแบบ (คลองผดุงกรุงเกษมและคลองแสนแสบ) เพื่อเร่งแก้ไขปัญหาและฟื้นฟูคลองแสนแสบ โดยอาศัยความร่วมมือจากภาคส่วนต่างๆ เพื่อให้น้ำมีคุณภาพดีขึ้นอย่างต่อเนื่อง ในการนี้เพื่อเป็นการสร้างความร่วมมือในการแก้ไขปัญหาดังกล่าวอีกทางหนึ่ง สำนักงานเขตบึงกุ่ม ได้มีหนังสือถึงสำนักงานคหบาลเคหสถาน 4 ขอความร่วมมือประชาสัมพันธ์ผู้ที่พักอาศัยภายในหมู่บ้านฯ ห้ามปล่อยน้ำเสียลงสู่แหล่งน้ำสาธารณะโดยไม่ผ่านการบัดบัดน้ำเสียขั้นต้นด้วยบ่อดักไขมันและบ่อเกรอะ เพื่อเป็นการรักษาคุณภาพสิ่งแวดล้อมและมิให้แหล่งน้ำสาธารณะเกิดการเน่าเสียจนก่อให้เกิดความเดือดร้อนรำคาญเรื่องกลิ่นแก่ผู้พักอาศัยใกล้เคียง
ความเห็นของผู้แจ้ง: ช่วงมีในตกกลิ่นจะน้อยค่ะ
พื้นที่: แขวงคลองกุ่ม เขตบึงกุ่ม กรุงเทพมหานคร